قارتالین تشككورو(اوشاق ناغیلی)
یازار:سید رضا حسینی
بیر قارتال تله یه دوشموشدو.قاناد چالیر،چیرپینیر،تله دن
جانینی قورتارماغا چالیشیردی.یاشلی بیر كیشی اونون بو حالینی گؤره رك اوره یی
یاندی.«یقین اونون دا بالالاری وار»-دئیه دوشوندو و قارتالی تله دن خیلاص ائتدی.قارتال
قاناد چالیب اوچدو.بیر نئچه گون كئچدی.یاشلی بیر كیشی كهنه ائوین كولگه سینده
اوتوروب دینجینی آلیردی.گؤیده اوچان قارتال اوزاقدان خیلاص كارینی
تانیدی.اوچا-اوچا كیشینین پاپاغینی باشیندان گؤتوروب او یئردن اوزاقلاشدی.كیشی
قارتالین دالینجا قاچماغا باشلادی.دوزنیلییه چاتاندا قارتال پاپاغینی یئره
آتدی.ائله بو زامان یئر –گوی تیتره دی.زلزله باش وئردی.كیشی اولجه
قورخدو.سونرا اؤزونه گلیب پاپاغینی یئردن گؤتوردو و دینجلدیی یئره قاییتدی.نه
گؤرسه یاخشی دیر؟ائو اوچوب داغیلمیشدی،داش داش اوسته قالانمیشدی.كیشی باشا دوشدوكی،بو
قارتال واختیله خیلاص ائتدییی قوشدور.ایندی یاخشیلیغین عوضی چیخدی.
سون
azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab snd_Arab